På 1970-tallet økte den internasjonal oppmerksomhet mot fiskeriressursene og med det kravene til fiskerioppsynet. I 1974 ble det nedsatt et utvalg under ledelse av daværende statssekretær i Forsvarsdepartementet Thorvald Stoltenberg, for å «drøfte alle sider ved et statlig engasjement både innen oljevirksomheten og fiskeriene». Utvalgets innstilling ble starten til opprettelsen av Kystvakten den 1. april 1977. Norges økonomiske sone på 200 nautiske mil ble etablert på samme tid.